CELEX: 32009L0011
Language: hu
Date: 2009-02-18 00:00:00
Title: A Bizottság 2009/11/EK irányelve ( 2009. február 18. ) a 91/414/EGK tanácsi irányelvnek a benszulfuron, a nátrium-5-nitro-gvajakolát, a nátrium-o-nitro-fenolát, a nátrium-p-nitro-fenolát és a tebufenpirad hatóanyagként való felvétele céljából történő módosításáról (EGT-vonatkozású szöveg)

19.2.2009   
            
            
               HU
            
            
               Az Európai Unió Hivatalos Lapja
            
            
               L 48/5
            
         
      A BIZOTTSÁG 2009/11/EK IRÁNYELVE
   
   (2009. február 18.)
   a 91/414/EGK tanácsi irányelvnek a benszulfuron, a nátrium-5-nitro-gvajakolát, a nátrium-o-nitro-fenolát, a nátrium-p-nitro-fenolát és a tebufenpirad hatóanyagként való felvétele céljából történő módosításáról
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a növényvédő szerek forgalomba hozataláról szóló, 1991. július 15-i 91/414/EGK tanácsi irányelvre (1) és különösen annak 6. cikke (1) bekezdésére,
   mivel:
   
               (1)
            
            
               A 451/2000/EK (2) és az 1490/2002/EK (3) bizottsági rendelet megállapítja a 91/414/EGK irányelv 8. cikkének (2) bekezdésében említett munkaprogram harmadik szakaszának végrehajtására vonatkozó részletes szabályokat, és létrehozza azon hatóanyagok jegyzékét, amelyeket a 91/414/EGK irányelv I. mellékletébe történő lehetséges felvétel céljából értékelni kell. E jegyzéken szerepel a benszulfuron, a nátrium-5-nitro-gvajakolát, a nátrium-o-nitro-fenolát, a nátrium-p-nitro-fenolát és a tebufenpirad.
            
         
               (2)
            
            
               E hatóanyagok esetében a bejelentők által javasolt felhasználási kört illetően megtörtént az emberi egészségre és a környezetre gyakorolt hatásoknak a 451/2000/EK és az 1490/2002/EK rendelet rendelkezései szerinti értékelése. Az említett rendeletek kijelölik továbbá a referens tagállamokat, melyek az 1490/2002/EK rendelet 10. cikkének (1) bekezdésével összhangban a releváns értékelő jelentéseket és ajánlásokat az Európai Élelmiszerbiztonsági Hatósághoz (EFSA) benyújtják. A benszulfuron esetében a referens tagállam Olaszország volt, amely 2006. szeptember 11-én minden releváns információt benyújtott. A nátrium-5-nitro-gvajakolát, a nátrium-o-nitro-fenolát és a nátrium-p-nitro-fenolát esetében a referens tagállam Görögország volt, amely 2005. december 7-én minden releváns információt benyújtott. A tebufenpirad esetében a referens tagállam Németország volt, amely 2007. március 12-én minden releváns információt benyújtott.
            
         
               (3)
            
            
               A tagállamok és az EFSA az értékelő jelentéseket szakmai vizsgálatnak vetették alá, melyeket a benszulfuron esetében 2008. szeptember 26-án, a nátrium-5-nitro-gvajakolát, a nátrium-o-nitro-fenolát és a nátrium-p-nitro-fenolát esetében 2008. szeptember 30-án, a tebufenpirad esetében pedig 2008. október 23-án nyújtottak be a Bizottsághoz az EFSA tudományos jelentései (4) formájában. A tagállamok és a Bizottság az Élelmiszerlánc- és Állat-egészségügyi Állandó Bizottság keretében megvizsgálták a jelentéseket, majd a nátrium-5-nitro-gvajakolátról, nátrium-o-nitro-fenolátról, nátrium-p-nitro-fenolátról és a tebufenpirad szóló bizottsági vizsgálati jelentésként 2008. december 2-án, valamint a benszulfuronról szóló bizottsági vizsgálati jelentésként 2008. december 8-án véglegesítették őket.
            
         
               (4)
            
            
               A különböző vizsgálatok szerint a benszulfuront, a nátrium-5-nitro-gvajakolátot, a nátrium-o-nitro-fenolátot, a nátrium-p-nitro-fenolátot és a tebufenpiradot tartalmazó növényvédő szerek várhatóan általában – és különösen a vizsgált és a Bizottság vizsgálati jelentéseiben részletesen ismertetett felhasználási célokat illetően – megfelelnek a 91/414/EGK irányelv 5. cikke (1) bekezdésének a) és b) pontjában meghatározott követelményeknek. Ezeket a hatóanyagokat ezért indokolt felvenni az I. mellékletbe, hogy az említett irányelv rendelkezései szerint valamennyi tagállamban engedélyezni lehessen az e hatóanyagokat tartalmazó növényvédő szereket.
            
         
               (5)
            
            
               Ettől függetlenül indokolt további információkat beszerezni egyes konkrét kérdésekről. A 91/414/EGK irányelv 6. cikkének (1) bekezdése szerint feltételekhez lehet kötni valamely hatóanyagnak az I. mellékletbe való felvételét. A bejelentő számára ezért elő kell írni, hogy további információt szolgáltasson a kémiai specifikációról, továbbá olyan információkat, amelyek alapján vizsgálni lehet a benszulfuron elárasztott talajban aerob viszonyok közötti migrációs útvonalát és bomlási sebességét, valamint azt, hogy a fogyasztókra jelentett kockázat értékelésekor mely bomlástermékek lényegesek. Indokolt előírni a nátrium-5-nitro-gvajakolát, a nátrium-o-nitro-fenolát, és a nátrium-p-nitro-fenolát további vizsgálatát a felszín alatti vizekre vonatkozó kockázatfelmérés megerősítése céljából, és a vizsgálati eredményeket a bejelentőnek be kell nyújtania. A tebufenpirad esetében indokolt felkérni a bejelentőt, hogy szolgáltasson olyan adatokat, melyek megerősítik, hogy az anyagban nincsenek releváns szennyező anyagok, és amelyek alapján folytatni lehet a rovarevő madarakra jelentett kockázatok vizsgálatát.
            
         
               (6)
            
            
               Egy hatóanyag I. mellékletbe történő felvétele előtt megfelelő határidőt kell biztosítani arra, hogy a tagállamok és az érdekelt felek felkészülhessenek a hatóanyag felvételéből fakadó új kötelezettségek teljesítésére.
            
         
               (7)
            
            
               A 91/414/EGK irányelvben előírt, egy adott hatóanyag I. mellékletbe történő felvételéből fakadó kötelezettségek fenntartása mellett indokolt a felvétel után hat hónapot biztosítani arra, hogy a tagállamok felülvizsgálhassák a benszulfuront, a nátrium-5-nitro-gvajakolátot, a nátrium-o-nitro-fenolátot, a nátrium-p-nitro-fenolátot, illetve a tebufenpiradot tartalmazó növényvédő szerekre már kiadott engedélyeket, és ezáltal biztosíthassák a 91/414/EGK irányelvben és különösen annak 13. cikkében előírt követelmények, valamint az I. mellékletben meghatározott vonatkozó feltételek teljesülését. A tagállamoknak a 91/414/EGK irányelvnek megfelelően szükség szerint módosítaniuk kell, újakkal kell helyettesíteniük vagy vissza kell vonniuk az érvényes engedélyeket. A fenti határidőtől eltérve hosszabb időt kell biztosítani a III. melléklet szerinti, az egyes növényvédő szerek összes felhasználási céljára vonatkozó teljes dossziénak a 91/414/EGK irányelvben meghatározott egységes elvek szerinti benyújtására és értékelésére.
            
         
               (8)
            
            
               A 3600/92/EGK bizottsági rendelet (5) keretében értékelt és a 91/414/EGK irányelv I. mellékletébe korábban felvett hatóanyagok kapcsán szerzett tapasztalatok azt mutatják, hogy nehézségeket okozhat annak értelmezése, hogy a már kiadott engedélyek jogosultjait milyen kötelezettségek terhelik az adatokhoz való hozzáféréssel kapcsolatban. A további nehézségek elkerülése végett szükségesnek látszik pontosítani a tagállamok kötelességeit, különösen azt, hogy meg kell győződniük arról, hogy az engedély jogosultja bizonyítottan hozzáfér az említett irányelv II. mellékletében leírt követelményeknek megfelelő dossziéhoz. E pontosítás ugyanakkor az I. mellékletet módosító, korábban elfogadott irányelvekhez képest nem ró új kötelezettségeket a tagállamokra vagy az engedélyek jogosultjaira.
            
         
               (9)
            
            
               A 91/414/EGK irányelvet ezért a fentieknek megfelelően módosítani kell.
            
         
               (10)
            
            
               Az ezen irányelvben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT AZ IRÁNYELVET:
   1. cikk
   A 91/414/EGK irányelv I. melléklete ezen irányelv mellékletének megfelelően módosul.
   2. cikk
   A tagállamok legkésőbb 2010. április 30-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét, valamint az e rendelkezések és az irányelv közötti megfelelést bemutató táblázatot haladéktalanul megküldik a Bizottságnak.
   Ezeket a rendelkezéseket 2010. május 1-jétől alkalmazzák.
   A tagállamok által elfogadott rendelkezéseknek hivatkozniuk kell erre az irányelvre, vagy hivatalos kihirdetésük alkalmával ilyen hivatkozással együtt kell megjelenniük. A hivatkozás módját a tagállamok határozzák meg.
   3. cikk
   (1)   A benszulfuront, a nátrium-5-nitro-gvajakolátot, a nátrium-o-nitro-fenolátot, a nátrium-p-nitro-fenolátot, illetve a tebufenpiradot hatóanyagként tartalmazó növényvédő szerekre kiadott engedélyeket a tagállamok a 91/414/EGK irányelvnek megfelelően 2010. április 30-ig módosítják, illetve visszavonják.
   A fenti időpontig különösen arról kell meggyőződniük, hogy az említett irányelv I. mellékletében a benszulfuronra, a nátrium-5-nitro-gvajakolátra, a nátrium-o-nitro-fenolátra, a nátrium-p-nitro-fenolátra és a tebufenpiradra előírt feltételek teljesülnek-e, az adott hatóanyag bejegyzésének B. részében megjelöltek kivételével, és hogy az engedély jogosultja az említett irányelv 13. cikkében meghatározott feltételeknek megfelelően rendelkezik-e az említett irányelv II. mellékletében szereplő követelményeknek megfelelő dossziéval, vagy ilyenhez hozzáférhet-e.
   (2)   Az (1) bekezdéstől eltérően valamennyi olyan engedélyezett növényvédő szer esetében, amely benszulfuront, nátrium-5-nitro-gvajakolátot, nátrium-o-nitro-fenolátot, nátrium-p-nitro-fenolátot vagy tebufenpiradot tartalmaz egyedüli hatóanyagként vagy olyan hatóanyagok egyikeként, amelyek legkésőbb 2009. október 31-ig felvételre kerülnek a 91/414/EGK irányelv I. mellékletében található jegyzékre, a tagállamok a 91/414/EGK irányelv VI. mellékletében előírt egységes alapelvekkel összhangban, az irányelv III. mellékletében foglalt követelményeknek megfelelő dosszié alapján, és az irányelv I. mellékletében a benszulfuronra, a nátrium-5-nitro-gvajakolátra, a nátrium-o-nitro-fenolátra, a nátrium-p-nitro-fenolátra, illetve a tebufenpiradra vonatkozó bejegyzés B. részének figyelembevételével újból elvégzik a növényvédő szer értékelését. Az értékelés alapján meghatározzák, hogy a szer megfelel-e a 91/414/EGK irányelv 4. cikke (1) bekezdésének b), c), d) és e) pontjában megállapított feltételeknek.
   Ezt követően a tagállamok:
   
               a)
            
            
               a benszulfuront, a nátrium-5-nitro-gvajakolátot, a nátrium-o-nitro-fenolátot, a nátrium-p-nitro-fenolátot és a tebufenpiradot több hatóanyag egyikeként tartalmazó szer esetében legkésőbb 2014. április 30-ig szükség szerint módosítják vagy visszavonják az engedélyt;
            
         
               b)
            
            
               a benszulfuront, a nátrium-5-nitro-gvajakolátot, a nátrium-o-nitro-fenolátot, a nátrium-p-nitro-fenolátot és a tebufenpiradot több hatóanyag egyikeként tartalmazó szer esetében 2014. április 30-ig, illetve az adott hatóanyagot a 91/414/EGK irányelv I. mellékletébe felvevő irányelvben a módosításra vagy visszavonásra előírt időpontig – amelyik későbbi – szükség szerint módosítják vagy visszavonják az engedélyt.
            
         4. cikk
   Ez az irányelv 2009. november 1-jén lép hatályba.
   5. cikk
   Ennek az irányelvnek a tagállamok a címzettjei.
   
      Kelt Brüsszelben, 2009. február 18-án.
      
         
            a Bizottság részéről
         
         Androulla VASSILIOU
         
         
            a Bizottság tagja
         
      
   
   
      (1)  HL L 230., 1991.8.19., 1. o.
   
      (2)  HL L 55., 2000.2.29., 25. o.
   
      (3)  HL L 224., 2002.8.21., 23. o.
   
      (4)  Az EFSA 178. tudományos jelentése (2008). A benszulfuron hatóanyagú növényvédő szereknél felmerülő kockázatok felmérésének szakmai vizsgálatából levont következtetések (véglegesítve: 2008. szeptember 26-án).
   
      Az EFSA 191. tudományos jelentése (2008). A nátrium (-5-nitro-gvajakolát, -o-nitro-fenolát, -p-nitro-fenolát) hatóanyagú növényvédő szereknél felmerülő kockázatok felmérésének szakmai vizsgálatából levont következtetések (véglegesítve: 2008. szeptember 30-án).
   
   
      Az EFSA 192. tudományos jelentése (2008). A tebufenpirad hatóanyagú növényvédő szereknél felmerülő kockázatok felmérésének szakmai vizsgálatából levont következtetések (véglegesítve: 2008. október 23-án).
   
   
      (5)  HL L 366., 1992.12.15., 10. o.
   
      MELLÉKLET
      A 91/414/EGK irányelv I. mellékletében található táblázat a következő bejegyzésekkel egészül ki:
      
         
                     Szám
                  
                  
                     Közhasználatú név, azonosítószámok
                  
                  
                     IUPAC-név
                  
                  
                     Tisztaság (1)
                     
                  
                  
                     Hatálybalépés
                  
                  
                     A jegyzéken szereplés lejárata
                  
                  
                     Egyedi rendelkezések
                  
               
                     „276
                  
                  
                     Benszulfuron
                     CAS-szám: 83055-99-6
                     CIPAC-szám: 502.201
                  
                  
                     
                        α-[(4,6-Dimetoxi-pirimidin-2-il-karbamoil)szulfamoil]-o-toluilsav (benszulfuron)
                     
                     
                        metil-α-[(4,6-dimetoxi-pirimidin-2-il-karbamoil)szulfamoil]-o-toluát (benszulfuron-metil)
                     
                  
                  
                     ≥ 975 g/kg
                  
                  
                     2009. november 1.
                  
                  
                     2019. október 31.
                  
                  
                     A.   RÉSZ
                     Csak gyomirtóként használandó.
                     B.   RÉSZ
                     A VI. mellékletben meghatározott egységes elvek érvényesítése érdekében figyelembe kell venni az Élelmiszerlánc- és Állat-egészségügyi Állandó Bizottság által 2008. december 8-án véglegesített, a benszulfuronra vonatkozó vizsgálati jelentésben és különösen annak I. és II. függelékében található következtetéseket.
                     Ebben az átfogó értékelésben a tagállamok külön figyelmet fordítanak a következőkre:
                     
                                 —
                              
                              
                                 a vízi élőlények védelme; az ismert kockázatok tekintetében adott esetben kockázatcsökkentő intézkedéseket (például védősávok használata) kell alkalmazni,
                              
                           
                                 —
                              
                              
                                 a felszín alatti vizek védelme, ha a hatóanyagot érzékeny talajú, illetve éghajlati adottságú területeken alkalmazzák.
                              
                           Az érintett tagállamok biztosítják, hogy a bejelentő eljuttassa a Bizottsághoz a következőket:
                     
                                 —
                              
                              
                                 további vizsgálati eredmények a kémiai specifikációhoz,
                              
                           
                                 —
                              
                              
                                 olyan információk, amelyek alapján folytatni lehet a benszulfuron-metil elárasztott talajban aerob viszonyok közötti migrációs útvonalának és bomlási sebességének vizsgálatát,
                              
                           
                                 —
                              
                              
                                 olyan információk, amelyek alapján vizsgálni lehet, hogy a fogyasztókra jelentett kockázat értékelésekor mely bomlástermékek lényegesek.
                              
                           Gondoskodnak arról, hogy a bejelentők a vizsgálati eredményeket 2011. október 31-ig benyújtsák a Bizottsághoz.
                  
               
                     277
                  
                  
                     Nátrium-5-nitro-gvajakolát
                     CAS-szám: 67233-85-6
                     CIPAC-szám: nincs
                  
                  
                     
                        Nátrium-2-metoxi-5-nitro-fenolát
                     
                  
                  
                     ≥ 980 g/kg
                  
                  
                     2009. november 1.
                  
                  
                     2019. október 31.
                  
                  
                     A.   RÉSZ
                     Kizárólag növekedésszabályozóként való használata engedélyezhető.
                     B.   RÉSZ
                     A VI. mellékletben meghatározott egységes elvek érvényesítése érdekében figyelembe kell venni az Élelmiszerlánc- és Állat-egészségügyi Állandó Bizottság által 2008. december 2-án véglegesített, a nátrium-5-nitro-gvajakolátra, nátrium-o-nitro-fenolátra és nátrium-p-nitro-fenolátra vonatkozó vizsgálati jelentésben és különösen annak I. és II. függelékében található következtetéseket.
                     Ebben az átfogó értékelésben a tagállamok külön figyelmet fordítanak a következőkre:
                     
                                 —
                              
                              
                                 az iparilag gyártott technikai anyag specifikációját meg kell erősíteni és megfelelő analitikai adatokkal alá kell támasztani. A vizsgálathoz használt, a toxicitási dossziékban szereplő anyagot össze kell hasonlítani a technikai anyag e specifikációjával, és annak alapján ellenőrizni kell,
                              
                           
                                 —
                              
                              
                                 a szerrel foglalkozók és más dolgozók védelme. A terhelés csökkentése érdekében a használat engedélyezett feltételeinek elő kell írniuk megfelelő egyéni védőfelszerelés használatát és kockázatcsökkentő intézkedések alkalmazását,
                              
                           
                                 —
                              
                              
                                 a felszín alatti vizek védelme, ha a hatóanyagot érzékeny talajú, illetve éghajlati adottságú területeken alkalmazzák, Az engedély feltételei között adott esetben szerepelniük kell kockázatcsökkentő intézkedéseknek.
                              
                           Az érintett tagállamok előírják a felszín alatti vizekre jelentett kockázat vizsgálatához szükséges további vizsgálati eredmények benyújtását. Gondoskodnak arról, hogy a bejelentők a vizsgálati eredményeket 2011. október 31-ig benyújtsák a Bizottsághoz.
                  
               
                     278
                  
                  
                     Nátrium-o-nitro-fenolát
                     CAS-szám: 824-39-5
                     CIPAC-szám: nincs
                  
                  
                     
                        Nátrium-2-nitro-fenolát; nátrium-o-nitro-fenolát
                     
                  
                  
                     ≥ 980 g/kg
                     
                        A következő szennyező anyagoknak van toxikológiai jelentősége:
                     
                                  
                              
                              
                                 
                                    Fenol
                                 
                                 
                                    Legnagyobb tartalom: 0,1 g/kg
                                 
                              
                           
                                  
                              
                              
                                 
                                    2,4-Dinitro-fenol
                                 
                                 
                                    Legnagyobb tartalom: 0,14 g/kg
                                 
                              
                           
                                  
                              
                              
                                 
                                    2,6-Dinitro-fenol
                                 
                                 
                                    Legnagyobb tartalom: 0,32 g/kg
                                 
                              
                           
                  
                     2009. november 1.
                  
                  
                     2019. október 31.
                  
                  
                     A.   RÉSZ
                     Kizárólag növekedésszabályozóként való használata engedélyezhető.
                     B.   RÉSZ
                     A VI. mellékletben meghatározott egységes elvek érvényesítése érdekében figyelembe kell venni az Élelmiszerlánc- és Állat-egészségügyi Állandó Bizottság által 2008. december 2-án véglegesített, a nátrium-5-nitro-gvajakolátra, nátrium-o-nitro-fenolátra és nátrium-p-nitro-fenolátra vonatkozó vizsgálati jelentésben és különösen annak I. és II. függelékében található következtetéseket.
                     Ebben az átfogó értékelésben a tagállamok külön figyelmet fordítanak a következőkre:
                     
                                 —
                              
                              
                                 az iparilag gyártott technikai anyag specifikációját meg kell erősíteni és megfelelő analitikai adatokkal alá kell támasztani. A vizsgálathoz használt, a toxicitási dossziékban szereplő anyagot össze kell hasonlítani a technikai anyag e specifikációjával, és annak alapján ellenőrizni kell,
                              
                           
                                 —
                              
                              
                                 a szerrel foglalkozók és más dolgozók védelme. A terhelés csökkentése érdekében a használat engedélyezett feltételeinek elő kell írniuk megfelelő egyéni védőfelszerelés használatát és kockázatcsökkentő intézkedések alkalmazását,
                              
                           
                                 —
                              
                              
                                 a felszín alatti vizek védelme, ha a hatóanyagot érzékeny talajú, illetve éghajlati adottságú területeken alkalmazzák. Az engedély feltételei között adott esetben szerepelniük kell kockázatcsökkentő intézkedéseknek.
                              
                           Az érintett tagállamok előírják a felszín alatti vizekre jelentett kockázat vizsgálatához szükséges további vizsgálati eredmények benyújtását. Gondoskodnak arról, hogy a bejelentők a vizsgálati eredményeket 2011. október 31-ig benyújtsák a Bizottsághoz.
                  
               
                     279
                  
                  
                     Nátrium-p-nitro-fenolát
                     CAS-szám: 824-78-2
                     CIPAC-szám: nincs
                  
                  
                     
                        Nátrium-4-nitro-fenolát; nátrium-p-nitro-fenolát
                     
                  
                  
                     ≥ 998 g/kg
                     
                        A következő szennyező anyagoknak van toxikológiai jelentősége:
                     
                     
                                  
                              
                              
                                 
                                    Fenol
                                 
                                 
                                    Legnagyobb tartalom: 0,1 g/kg
                                 
                              
                           
                                  
                              
                              
                                 
                                    2,4-Dinitro-fenol
                                 
                                 
                                    Legnagyobb tartalom: 0,07 g/kg
                                 
                              
                           
                                  
                              
                              
                                 
                                    2,6-Dinitro-fenol
                                 
                                 
                                    Legnagyobb tartalom: 0,09 g/kg
                                 
                              
                           
                  
                     2009. november 1.
                  
                  
                     2019. október 31.
                  
                  
                     A.   RÉSZ
                     Kizárólag növekedésszabályozóként való használata engedélyezhető.
                     B.   RÉSZ
                     A VI. mellékletben meghatározott egységes elvek érvényesítése érdekében figyelembe kell venni az Élelmiszerlánc- és Állat-egészségügyi Állandó Bizottság által 2008. december 2-án véglegesített, a nátrium-5-nitro-gvajakolátra, nátrium-o-nitro-fenolátra, és nátrium-p-nitro-fenolátra vonatkozó vizsgálati jelentésben és különösen annak I. és II. függelékében található következtetéseket.
                     Ebben az átfogó értékelésben a tagállamok külön figyelmet fordítanak a következőkre:
                     
                                 —
                              
                              
                                 az iparilag gyártott technikai anyag specifikációját meg kell erősíteni és megfelelő analitikai adatokkal alá kell támasztani. A vizsgálathoz használt, a toxicitási dossziékban szereplő anyagot össze kell hasonlítani a technikai anyag e specifikációjával, és annak alapján ellenőrizni kell,
                              
                           
                                 —
                              
                              
                                 a szerrel foglalkozók és más dolgozók védelme. A terhelés csökkentése érdekében a használat engedélyezett feltételeinek elő kell írniuk megfelelő egyéni védőfelszerelés használatát és kockázatcsökkentő intézkedések alkalmazását,
                              
                           
                                 —
                              
                              
                                 a felszín alatti vizek védelme, ha a hatóanyagot érzékeny talajú, illetve éghajlati adottságú területeken alkalmazzák. Az engedély feltételei között adott esetben szerepelniük kell kockázatcsökkentő intézkedéseknek.
                              
                           Az érintett tagállamok előírják a felszín alatti vizekre jelentett kockázat vizsgálatához szükséges további vizsgálati eredmények benyújtását. Gondoskodnak arról, hogy a bejelentők a vizsgálati eredményeket 2011. október 31-ig benyújtsák a Bizottsághoz.
                  
               
                     280
                  
                  
                     Tebufenpirad
                     CAS No119168-77-3
                     CIPAC-szám: 725
                  
                  
                     
                        N-(4-Tercier-butil-benzil)-4-klór-3-etil-1-metil-pirazol-5-karboxamid
                     
                  
                  
                     ≥ 980 g/kg
                  
                  
                     2009. november 1.
                  
                  
                     2019. október 31.
                  
                  
                     A.   RÉSZ
                     Kizárólag atkaölő és rovarirtó szerként való használata engedélyezhető.
                     B.   RÉSZ
                     Tebufenpiradot tartalmazó növényvédő szerek (a vízoldható csomagolásúak kivételével) felhasználásának engedélyezése iránti kérelmek elbírálásakor a tagállamok külön figyelmet fordítanak a 4. cikk (1) bekezdésének b) pontjában előírt kritériumokra, és az engedély kiadása előtt gondoskodnak arról, hogy valamennyi szükséges adat és információ rendelkezésre álljon.
                     A VI. mellékletben meghatározott egységes elvek érvényesítése érdekében figyelembe kell venni az Élelmiszerlánc- és Állat-egészségügyi Állandó Bizottság által 2008. december 2-án véglegesített, a tebufenpiradra vonatkozó vizsgálati jelentésben és különösen annak I. és II. függelékében található következtetéseket.
                     Ebben az átfogó értékelésben a tagállamok külön figyelmet fordítanak a következőkre:
                     
                                 —
                              
                              
                                 a szerrel foglalkozók és más dolgozók biztonsága. Gondoskodnak továbbá arról, hogy a felhasználás feltételei között szerepeljen megfelelő egyéni védőfelszerelés használata,
                              
                           
                                 —
                              
                              
                                 a vízi élőlények védelme. Gondoskodnak továbbá arról, hogy az engedély feltételei között adott esetben szerepeljenek kockázatcsökkentő intézkedések (például védősáv alkalmazása),
                              
                           
                                 —
                              
                              
                                 a rovarevő madarak védelme. Gondoskodnak továbbá arról, hogy az engedélyezés feltételei között adott esetben szerepeljenek kockázatcsökkentő intézkedések.
                              
                           Az érintett tagállamok biztosítják, hogy a bejelentő eljuttassa a Bizottsághoz a következő információkat:
                     
                                 —
                              
                              
                                 további információk, amelyek megerősítik, hogy nincsenek jelen releváns szennyező anyagok,
                              
                           
                                 —
                              
                              
                                 a rovarevő madarakra jelentett kockázat vizsgálatának folytatásához szükséges információk.
                              
                           Gondoskodnak arról, hogy a bejelentő a vizsgálati eredményeket 2011. október 31-ig benyújtsa a Bizottsághoz.”
                  
               
      
         (1)  A hatóanyagok azonosításával és specifikációjával kapcsolatban további részletek a vizsgálati jelentésben találhatók.